Pa sterf, dogters beseer tydens Uitenhage-rooftogArgieffoto ŉ 35-jarige man is doodgeskiet toe hy en sy twee dogters, onderskeidelik 15 en sewe jaar oud, by hul huis in Uitenhage in die Oos-Kaap aangeval is. Sers. Majola Nkohli, woordvoerder van die polisie, het gesê twee gewapende mans het deur ŉ venster toegang bekom tot die huis in Dalindyebostraat in KwaNobuhle. “Lunga Pongoma is in sy slaap doodgeskiet,” het Nkohli gesê. “Sy sewejarige dogter is skrams getref. Sy is in ŉ stabiele toestand in die hospitaal. Die 15-jarige is ongedeerd.” Die motief vir die skietery is nog onbekend en die polisie se ondersoek duur voort. Die polisie versoek die gemeenskap se bystand om meer inligting oor die voorval te bekom.